สวัสดีค่ะ หนูมีเรื่องจะปรึกษาคุณค่ะ คือหนูมีอาการตกขาวสีเหลืองมา2-3วัน เเล้วอยู่ๆตกขาวก็กลายเป็นสีน้ำตาล ตอนเเรกออกมาเป็นเมือกๆค่ะ เเต่วันนี้วันที่3ที่เมือกสีน้ำตาลกลายเป็นน้ำเหมือนประจำเดือนค่ะ เเล้วมีอาการปวดท้องน้อยร่วมด้วยนิดหน่อย ในวันพรุ่งนี้เป็นกำหนดวันของประจำเดือนมาค่ะ ตัวหนูเป็นคนกินยาคุมเเบบรายเดือน เลนไม่ได้มีการป้องกัน อาการเเบบนี้ บ่งบอกถึงอาการอะไรบ้างหรอคะ
สวัสดีค่ะ อาการตกขาวออกมาเป็นสีเหลืองประมาณ 2-3 วัน เป็นเมือกๆ มีสีน้ำตาลปนด้วยนั้น อาจจะเกิดจากช่องคลอดอักเสบจากการติดเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติได้ สาเหตุอื่นๆเช่น ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน หรือเป็นการแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด เป็นต้นส่วนเรื่องของการตั้งครรภ์นั้น ถ้ากินยาคุมแบบแผงรายเดือนต่อเนื่องจนหมดแผง โอกาสตั้งครรภ์ก็มีได้น้อยมากๆ อีกทั้งตกขาวที่ผิดปกติก็อาจไม่ใช่อาการของผู้ที่ตั้งครรภ์แต่อย่างใด ส่วนเรื่องของปวดท้องน้อยร่วมด้วยนั้น ถ้าเป็นปวดท้องน้อย ร่วมกับตกขาวผิดปกติ อาจต้องนึกถึงภาวะอุ้งเชิงกรานอักเสบไว้ด้วยเช่นกันถ้ายังกังวลใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และให้งดการมีเพศสัมพันธ์ ไม่สวนล้างช่องคลอด ถ้ายังมีอาการตกขาวผิดปกติมากต่อเนื่อง คันเยอะ กลิ่นเหม็นมากผิดปกติ ก็ควรไปพบแพทย์เพื่อตรวจเพิ่มเติม